ΓΡΑΠΤΗ ΕΡΩΤΗΣΗ E-1711/00

υποβολή: Glyn Ford (PSE) προς την Επιτροπή

(29 Μαΐου 2000)

Θέμα: Κατανομή διαθέσιμου χρόνου στα αεροδρόμια και περιφερειακές αεροπορικές γραμμές

Ο κανονισμός του Συμβουλίου (ΕΟΚ) αριθ. 95/93(1) εξουσιοδοτεί τα κράτη μέλη να διαθέτουν περιφερειακή αεροπορική γραμμή ανάμεσα στις πιο απομακρυσμένες περιοχές τους και τα αεροδρόμια των κυρίων πόλεων. Ωστόσο, επί του παρόντος τούτο είναι προαιρετικό και όχιποχρεωτικό.

Η British Airways πρόσφατα διέκοψε την περιφερειακή γραμμή της ανάμεσα στο Plymouth και το Heathrow" τούτο προκάλεσε στο Plymouth την ανησυχία ότι οι εντόπιες επενδύσεις θα τεθούν σε κίνδυνο (ή ακόμη και θα χαθούν) εξαιτίας της έλλειψης εναέριας σύνδεσης με την πρωτεύουσα.

Θα γνωστοποιήσει η Επιτροπή εάν σχεδιάζει να εισάγει νομοθεσία για να εξαναγκάσει τα κράτη μέλη να παρέχουν περιφερειακή αεροπορική γραμμή στις περιοχές τους που βρίσκονται σε μεγάλη απόσταση από την πρωτεύουσα;

Μπορεί η Επιτροπή επίσης να γνωστοποιήσει τα τρέχοντα σχέδιά της με τις εν ισχύι διατάξεις για κατανομή διαθεσίμου χρόνου στα αεροδρόμια και να δηλώσει εάν πιθανώς θα επέλθουν αλλαγές στον εν λόγω τομέα;

(1) ΕΕ L 14 της 22.1.1993, σελ. 1.

Απάντηση της κας de Palacio εξ ονόματος της Επιτροπής

(11 Ιουλίου 2000)

Με τον πρόσφατο κανονισμό σχετικά με το διαθέσιμο χρόνο χρήσης (slots)(1) παρέχεται στα κράτη μέλη η δυνατότητα να εξασφαλίζουν ότι οι αερομεταφορείς οι οποίοι εκτελούν τακτικά αεροπορικά δρομολόγια στο εσωτερικό της χώρας θα έχουν φυσική πρόσβαση στους συμφορημένους αερολιμένες, παραχωρώντας στα κράτη μέλη το δικαίωμα να κρατήσουν ορισμένους διαθέσιμους χρόνους χρήσης στους αερολιμένες αυτούς σε μία διαδρομή που εξυπηρετεί μια περιφερειακή ή αναπτυσσόμενη περιοχή στην επικράτειά τους, εάν αυτή η διαδρομή θεωρείται ζωτικής σημασίας για την οικονομική ανάπτυξη της περιοχής στην οποία ευρίσκεται ο αερολιμένας ή

σε διαδρομές στις οποίες έχουν επιβληθείποχρεώσεις παροχής δημόσιαςπηρεσίας, σύμφωνα με την κοινοτική νομοθεσία. Οιποχρεώσεις αυτές μπορεί να επιβάλλονται από το κράτος μέλος σύμφωνα με όσα ορίζονται στις διατάξεις του κανονισμού για την πρόσβαση στην αγορά(2), στις περιπτώσεις στις οποίες για συγκεκριμένες περιοχές έχει ζωτική σημασία από οικονομική άποψη να εξασφαλιστεί η παροχή επαρκών τακτικών αεροπορικών δρομολογίων. Πρόκειται για περιπτώσεις κατά τις οποίες,πό διαφορετικές συνθήκες, δεν θα γινόταν κανένα δρομολόγιο ή τα αεροπορικά δρομολόγια θα ήταν ανεπαρκή. Και στις δύο αυτές περιπτώσεις αποτελεί αρμοδιότητα των κρατών μελών να εξετάσουν την αναγκαιότητα εκτέλεσης των δρομολογίων αυτών και να διαφυλάξουν προνομιακά τους κατάλληλους διαθέσιμους χρόνους χρήσης (slots).

Το Ηνωμένο Βασίλειο επέβαλε τιςποχρεώσεις παροχής δημόσιαςπηρεσίας στις διαδρομές που εξυπηρετούν τις ορεινές περιοχές (Highlands) και τις νήσους της Σκωτίας. Η διαδρομή μεταξύ του Plymouth και του αερολιμένα του London Heathrow αποτελεί εμπορική διαδρομή, η εκτέλεση της οποίας δεν συνοδεύεται από οποιουσδήποτε ιδιάζοντες όρους.

Η Επιτροπή θα λάβειπόψη της όλες τις πτυχές που επηρεάζονται από το ζήτημα της κατανομής του διαθέσιμου χρόνου χρήσης (slots), μεριμνώντας παράλληλα για την προπαρασκευή της πρότασής της αναθεώρησης του κανονισμού σχετικά με το διαθέσιμο χρόνο χρήσης που είχε εξαγγελθεί στο πρόγραμμα εργασίας της για το 2000.

(1) Κανονισμός (ΕΟΚ) αριθ. 95/93 του Συμβουλίου της 18.1.1993 σχετικά με τους κοινούς κανόνες κατανομής του διαθέσιμου χρόνου χρήσης (slots) στους κοινοτικούς αερολιμένες, ΕΕ L 14 της 22.1.1993.

(2) Κανονισμός (ΕΟΚ) αριθ. 2408/92 του Συμβουλίου της 23.7.1992 για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, ΕΕ L 240 της 24.8.1992.